2.  ลักษณะการประกอบกิจการ

    1.  ประวัติความเป็นมา

  บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) หรือ “บริษัท” ก่อตั้งขึ้นเมื่อปี 2535
  เพื่อประกอบธุรกิจที่เกี่ยวข้องกับเทคโนโลยีสารสนเทศและการสื่อสาร (Information and
  Communications Technology)
  โดยในระยะแรกบริษัทเป็นตัวแทนจำหน่ายเครื่องคอมพิวเตอร์ และสินค้าอื่นๆ
  ที่เกี่ยวข้องกับระบบคอมพิวเตอร์ จากผลการดำเนินงานของบริษัทที่มีเติบโตอย่างต่อเนื่อง
  ปัจจุบันบริษัทขยายธุรกิจจากการเป็นตัวแทนจำหน่ายสินค้า
  รวมถึงเป็นผู้ให้บริการติดตั้งระบบโครงข่ายสารสนเทศ และ
  การให้บริการบำรุงรักษาอุปกรณ์ต่างๆ อย่างครบวงจร ที่มีชื่อเรียกกันในวงการว่า “The ICT
  Solution Provider” การประกอบธุรกิจมีขอบข่ายครอบคลุมดังนี้

1.  ออกแบบและรับเหมาวางระบบโครงข่ายเทคโนโลยีสารสนเทศและการสื่อสาร (Lump sum
    Turnkey) อันประกอบด้วย
    ระบบโครงข่ายสารสนเทศ,ระบบโครงข่ายการสื่อสาร,ระบบคอมพิวเตอร์Hardware,
    System software, Application software,
    ตลอดจนการให้บริการด้านการให้คำปรึกษา ออกแบบ วางระบบ ติดตั้ง ทดสอบ และฝึกอบรม

2.  บริการด้านบำรุงรักษา(Maintenance Service) และด้านพัฒนาโปรแกรมระบบงาน
    (Application Service)

3.  การให้เช่าระบบสารสนเทศ (Outsourcing Service)

  บริษัทฯ บริหารงานภายใต้การกำกับดูแลของ คณะกรรมการบริษัท และ คณะกรรมการตรวจสอบ
  โดยมีคุณศิริพงษ์ อุ่นทรพันธุ์ เป็นกรรมการผู้จัดการใหญ่ ปัจจุบันบริษัทมีทุนจดทะเบียนชำระแล้ว
  300 ล้านบาท แบ่งออกเป็นหุ้นสามัญจำนวน 60 ล้านหุ้น มูลค่าที่ตราไว้หุ้นละ 5 บาท ( ณ. วันที่
  16 พฤษภาคม 2550 )

  2.2 ลักษณะการประกอบธุรกิจ

  บริษัท แอ็ดวานซ์อินฟอร์เมชั่นเทคโนโลยี จำกัด (มหาชน)
  ประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร (Information &
  Communications Technology)
  โดยเป็นผู้ให้บริการด้านการออกแบบและรับเหมาวางระบบโครงข่ายเทคโนโลยีสารสนเทศและการสื่อสาร
  พร้อมทั้งจำหน่ายอุปกรณ์เกี่ยวกับระบบงานสารสนเทศต่างๆ
  โดยร่วมมือกับบริษัทผู้ผลิตรายใหญ่ที่มีชื่อเสียงในธุรกิจเทคโนโลยีสารสนเทศและการสื่อสาร
  ในลักษณะของพันธมิตรทางธุรกิจ (Strategic Partner)
  ซึ่งช่วยเสริมสร้างประสิทธิภาพในการดำเนินงานของบริษัท เช่น
  การให้คำปรึกษาด้านเทคนิคจากผู้เชี่ยวชาญ การแลกเปลี่ยนข้อมูลข่าวสารของอุตสาหกรรม
  หรือส่วนลดพิเศษ เป็นต้น ปัจจุบันพันธมิตรทางธุรกิจของบริษัทประกอบด้วย Cisco Systems,
  AMP, 3COM, Hewlett Packard , SUN Micro System และ Oracle เป็นต้น

  นอกจากนี้ บริษัทยังให้บริการด้านบำรุงรักษาและการพัฒนาโปรแกรมระบบงาน
  ตลอดจนให้เช่าระบบสารสนเทศ
  ซึ่งการขยายขอบเขตของบริการนอกเหนือจากเป็นผู้รวบรวมระบบฯ
  ทำให้บริษัทเป็นผู้ให้บริการด้านเทคโนโลยีสารสนเทศและการสื่อสารอย่างเต็มรูปแบบ (“The
  ICT Solution Provider”) อีกทั้งบริษัทยังได้ลงทุนในบริษัทย่อย จำนวน 2 บริษัท คือ

  บริษัท เมเปิลพลัส จำกัด : วัตถุประสงค์ในการจัดตั้งบริษัทดังกล่าว คือ
  เป็นบริษัทที่จะมารองรับตลาดด้านระบบสารสนเทศภูมิศาสตร์ (Geographic Information
  System (GIS)) โดยเฉพาะ

  บริษัท เมเปิลพลัส จำกัด มีทุนจดทะเบียน 20 ล้านบาท โครงสร้างการถือหุ้นดังนี้

  []

ลูกค้าสำคัญของ บริษัท เมเปิลพลัส จำกัดในปัจจุบันประกอบด้วย บมจ. ทีโอที การประปาภูมิภาค
และกรมที่ดิน

บริษัท บีเอเอ็นซีเซิร์ฟ (ประเทศไทย)จำกัด : วัตถุประสงค์ในการจัดตั้งบริษัทดังกล่าว คือ
เป็นบริษัทที่สามารถรองรับตลาดระบบสื่อสารสนเทศ ของลูกค้ากลุ่มธนาคาร และสถาบันการเงิน
โดยเฉพาะ

  บริษัท เมเปิลพลัส จำกัด มีทุนจดทะเบียน 10 ล้านบาท โครงสร้างการถือหุ้นดังนี้

  []

  โครงสร้างรายได้ของบริษัท แอ็ดวานซ์อินฟอร์เมชั่น เทคโนโลยี จำกัด (มหาชน)

หน่วย : พันบาท

  -------------------- ---------- -------- ---------- -------- ---------- --------
                       2551                2550                2549       

                       ล้านบาท     ร้อยละ    ล้านบาท     ร้อยละ    ล้านบาท     ร้อยละ

  1. รายได้จากการขาย    3,190.32   95.96%   1,396.50   84.81%   2,032.68   89.21%
  และบริการ                                                                

  2. รายได้จากค่าเช่า     110.87     3.34%    241.64     14.68%   235.92     10.35%

  3. อื่นๆ               23.35      0.70%    8.45       0.51%    9.86       0.44%

  รวม                  3,324.54   100%     1,646.59   100%     2,278.46   100%
  -------------------- ---------- -------- ---------- -------- ---------- --------

3.  เป้าหมายการดำเนินธุรกิจ

  ในปี 2551 บริษัทมีเป้าหมายในการดำเนินงานกำหนดไว้ ดังนี้ คือ

1.  การรักษาฐานลูกค้าสำคัญ ได้แก่ บมจ.ทีโอที บมจ. กสท โทรคมนาคม
    หน่วยงานราชการหรือรัฐวิสาหกิจ และองค์กรธุรกิจ ให้มีความมั่นคงอย่างต่อเนื่อง

2.  ขยายฐานลูกค้าให้กว้างขวางขึ้น และมีการให้กำหนดลำดับความสำคัญของลูกค้า
    เพื่อให้ลูกค้าในแต่ระดับจะได้รับความพึงพอใจจากการซื้อสินค้า หรือใช้บริการจากบริษัท

3.  มีการจัดทำแผนยุทธศาสตร์และแผนกลยุทธ์ระยะยาว
    รวมทั้งมีการกำหนดตัวชี้วัดต่างๆที่สามารถประเมินผลการดำเนินการของส่วนงานต่างๆของบริษัท
    ทำให้ฝ่ายบริหารมี

4.  เพิ่มพันธมิตรทางธุรกิจเพื่อเพิ่มความมั่นคงทางธุรกิจ

5.  เพิ่มประสิทธิภาพในการปฏิบัติงานเพื่อรองรับการขยายตัวของธุรกิจด้านบริการ ได้แก่
    การจัดตั้งศูนย์บริการตามภูมิภาค และระบบเครือข่ายสารสนเทศภายในองค์กร

6.  พัฒนากระบวนการทำงานภายในบริษัทให้มีประสิทธิภาพมากขึ้น
    เพื่อเป็นการทำงานให้เกิดประโยชน์สูงสุด โดยไม่จำเป็นต้องเพิ่มงบประาณใดๆ

7.  พัฒนาบุคลากรให้สามารถตอบสนองต่อความต้องการของลูกค้าได้ดียิ่งขึ้น

8.  เพิ่มความรับผิดชอบต่อสังคมของบริษัทให้มากขึ้น (CSR)